Morten Krohg

Morten Krohg (født 18. august 1937) er en  norsk maler og grafiker. Han var professor i anvendt estetikk og ansatt ved Høgskolen i Oslo fra 1997 til 2007. Han er sønn  av Per Krohg.

Utdannelse og virke 
Fra 1956 gikk han på Statens kunstakademi i Oslo,  i 1960–61 studerte han i Paris. Allerede i 1963 ble han medlem i Bildende Kunstneres Styre, et verv han hadde til 1966, og fra 1967 til 1969 var han direksjonsformann i Kunstnernes hus. I den perioden organiserte han mange viktige utstillinger av moderne og eksperimentell kunst. Han deltok også aktivt i debatt om kunstens stilling i samfunnet og i politiske stridsemner som Vietnamkrigen og kampen mot EF, noe som også preget kunsten. Fra 1973 til 1979 var han hovedlærer ved Vestlandets kunstakademi i Bergen, fra 1986 til 1989 var han rektor samme sted.  I perioden 1980 til 1985 var han formann i den Norske Biennalekomite. Han har også vært lærer ved Asker kulturskole. Fra 1998 til 2003 var han konsulent for Norges forskningsråd.

Stipend 
 Brynestads minnestipend

Bibliografi 
 Rekonstruerte minner  ISBN 978‐82‐8221‐004‐1

Referanser

Kilder 
 Morten Krohg 70 år. Artikkel i Aftenposten Kultur 18. august 2007 side 14

Eksterne lenker 
 Morten Krohg. () I Store norske leksikon.
 Bilder av Morten Krohg hos grasgruppa.no

Norske malere
Norske grafikere
Professorer ved Oslomet – storbyuniversitetet
Personer fra Oslo
Fødsler i 1937